70589dc7208b47b2df99689a7d86b54b

 Kære brevkasse. Jeg skriver, fordi jeg har et problem, der går mig meget på. Det lyder måske lidt plat, men det er alligevel noget, der betyder meget for mig. Jeg fik min menstruation i 7. klasse, og lige siden det er mine bryster ikke vokset. Jeg går nu i 9., og det er nedern at se alle de andre piger have flotte og store bryster, når man selv er en A. Jeg er ikke tynd eller undervægtig, så jeg forstår det ikke. Både min mor og storesøster har flotte og normalformede bryster. Er der noget jeg kan gøre, for at få dem til at vokse hurtigere? Håber virkelig at I kan besvare mit spørgsmål. Mvh. Panda 
Bryster
=======


ungzone.dk
2019.47

 Hej Panda  
  
For det første vil jeg sige at ingen spørgsmål er platte - vi er her for at hjælpe med de problemer man nu har. Og jeg forstår godt dit problem.   
Altså du er nu 15 år og slet ikke færdig med at vokse. Alle mennesker vokser i forskellig tempo, men man vokser dog mest i puberteten og den er du slet ikke færdig med endnu! Du kan regne med at dine bryster er færdigudviklede når du er omkring de 19 år - hvilket der altså er 4 år til endnu.  
Det er dog ikke sikkert at dine bryster vil vokse mere, det er nemlig meget individuelt fra pige til pige. Hvis dine bryster ikke vokser mere er det altså noget du bliver nødt til at leve med, man kan ikke gøre noget for at få dem til at vokse.   
Giv det tid!  
  
Med venlig hilsen   
Charlotte 

Kære Panda, 

Der er mange piger i din alder som har det på samme måde som dig!

Fra naturens hånd, er det altid forskelligt hvor store bryster man får, og hvornår de vokser. Til din fordel er du slet ikke færdig udviklet endnu, så der er mange år at løbe på. Du må slå koldt vand i blodet og have tålmodighed. Dine bryster kan vokse mange år endnu.

Hvis der ikke sker noget i løbet af de næste 3-4 år, så kan du eventuelt vælge at få lavet et indgreb, og få lavet silikonebryster. Du kan også gå den naturlige vej og træne dine bryster (altså brystmuskler).

Jeg håber at du kunne bruge mit svar, og at du får det bedre med dine bryster.

- C

 